เรื่องร้องเรียน (ร้องเรียน,ความปลอดภัย) วันที่ 2023-10-16 06:47:59 — แขวงสามเสนใน เขตพญาไท จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043458
ขอให้ปรับปรุงการให้บริการของเจ้าหน้าที่สำนักงานเขตพญาไท เกี่ยวกับการแก้ไขปัญหากรณี ร้องเรียนการต่อเติมบ้านทาวน์เฮ้าส์ไม่ถูกต้องตามพระราชบัญญัติควบคุมอาคารของเพื่อนบ้าน (ไม่ทราบสถานที่แน่ชัด) เนื่องจากผู้ร้องแจ้งว่า ตนได้ร้องเรียนเพื่อนบ้าน กรณีก่อสร้างบ้านทาวน์เฮ้าส์ 4 ชั้น ไม่ถูกต้องตามพระราชบัญญัติควบคุมอาคารกับทางสำนักงานเขตพญาไทไว้ ซึ่งระยะเวลาได้ล่วงเลยมาประมาณ 2 ปีแล้ว (ไม่ทราบวันที่แน่ชัด) โดยเพื่อนบ้านของผู้ร้องอยู่อาศัยกันเป็นกลุ่มใหญ่ (ไม่ทราบชื่อ-นามสกุล และรูปพรรณสัณฐาน) ได้ทำการต่อเติมบ้าน โดยสร้างระเบียงรอบตัวบ้านเพิ่มเติมขึ้นมาทั้ง 4 ชั้น ส่งผลกระทบให้ไม่มีพื้นที่ว่างระหว่างบ้าน และถือเป็นการทำลายสิ่งแวดล้อมโดยรวมของบ้านผู้ร้อง เช่น ทำให้อากาศไม่ถ่ายเท ต้องอยู่ในบ้านทึบๆ อับๆ (บันทึกข้อมูลตามผู้ร้องแจ้ง) ซึ่งผู้ร้องเห็นว่า เพื่อนบ้านของตนนั้น ได้ดำเนินการปรับปรุงแก้ไขมาตลอดในระยะเวลา 2 ปีที่ผ่านมา ตามคำสั่งจากสำนักงานเขตพญาไท เช่น ต้องสร้างบานเกล็ดปิดกั้นทั้งหลังเพื่อความปลอดภัยของเพื่อนบ้าน แต่ทางเจ้าหน้าที่สำนักงานเขตพญาไท 5 คน (ทราบชื่อ) ไม่ได้มีความพยายามที่จะดำเนินการตรวจสอบและติดตามผลการดำเนินการของเพื่อนบ้านให้กับผู้ร้องเลย ซึ่งเจ้าหน้าที่สำนักงานเขตพญาไท มีอำนาจหน้าที่ออกคำสั่งที่เด็ดขาด เช่น ให้เพิกถอนอาคารดังกล่าวได้ แต่ไม่ได้ดำเนินการอย่างเข้มงวดเสียที (บันทึกข้อมูลตามผู้ร้องแจ้ง) จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องต่อไป (ผู้ร้องประสงค์ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata